b"\n_START_ARTICLE_\nMas Serra del Boix\n_START_SECTION_\nDescripci\xc3\xb3\n_START_PARAGRAPH_\nEl mas dels propietaris \xc3\xa9s un volum de planta, dos pisos i golfes amb teulat a dues vessants. A llevant, a m\xc3\xa9s de la volta de pedra a la cort, les obertures estan emmarcades per carreus de pedra, per\xc3\xb2 les obertures de migjorn tenen cairats per llinda. A la cara nord hi ha una capella amb una obertura circular i amb la porta amb els brancals de totxo i una llinda depedra. A ponent dos arcs de pedra a la cort, un cos semicircular de car\xc3\xa0cter militar, i una terrassa; tamb\xc3\xa9 trobem una cabanya de pedra i teules. Darrer el mas dels amos, el mas dels masovers, de planta i pis. Entre els dos masos, un passad\xc3\xads on hi ha la porta d'entrada al primer pis del mas dels amos i tamb\xc3\xa9 l'entrada a la planta del mas dels masovers. Les obertures d'aquest tenen caires per llinda, alguns de mot antics. Damunt del mas hi ha dues cabanes delimitant un pati. Despr\xc3\xa9s trobem l'era que avui \xc3\xa9s un pati; a continuaci\xc3\xb3 una cabana, de teulat a un vessant com les altres dues, mirant a ponent amb quatre obertures."